****

**V I L J A N D I L I N N**

**LINNAVOLIKOGU**

**HARIDUSKOMISJONI**

**KOOSOLEKU PROTOKOLL**

Viljandi 16. september 2024 nr 1-9/24/31

Algus kell 16.00, lõpp kell 17.19

**Koosolekut juhatas** Külli Salumäe

**Protokollis** Maria Kuldkepp

**Võtsid osa liikmed:** Marje Aavik, Janika Gedvil, Griseldis Künnapuu (Teams), Harri Künnapuu (Teams), Juhan-Mart Salumäe, Külli Salumäe, Aavo Soopa, Margit Suurmets (Teams), Priit Pramann (Teams), Lii Susi

**Puudus:** Kati Kivja, Allan Praats

**Koosolekul viibisid:** linnapea Johan-Kristjan Konovalov, abilinnapea Are Tints, kultuuri- ja spordispetsialist Annika Aasa, huvihariduse ja noorsootöö spetsialist Kauri Kaljuste, linnavolikogu liige Jane Särg (Teams)

Koosolek toimus füüsiliselt raekojas ja elektrooniliselt Microsoft Teamsis.

Läbirääkimised päevakorra asjus.

Komisjon kinnitas päevakorra.

**PÄEVAKORD:**

1. Viljandi Linnavolikogu määruste muutmine  (2024/284)

2. Viljandi linna 2024. aasta II lisaeelarve (2024/289)

3. Viljandi linna avalik tasuline parkimisala ja parkimistasu(2024/286)

4. Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2024/287)

5. Projektitoetuste jagamine

**PÄEVAKORRAPUNKT NR 1**

**Viljandi Linnavolikogu määruste muutmine  (2024/284)**

**KUULATI:**

J.-K. Konovalov - eelnõu eesmärk on teha Viljandi Linnavolikogu määrustes muudatused, mis tulenevad varem otsustatud muudatustest linnavalitsuse kui asutuse struktuuris.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi Linnavolikogu määruste muutmine  (2024/284)“.

**PÄEVAKORRAPUNKT NR 2**

**Viljandi linna 2024. aasta II lisaeelarve (2024/289)**

**KUULATI:**

J.-K. Konovalov - kinnitada Viljandi linna 2024. aasta II lisaeelarve kogumahuga 41 169 534 eurot.

Komisjoni esimees pani eelnõu hääletusele.

**Hääletati:**

9 poolt, keegi ei olnud vastu ega erapooletu.

**OTSUSTATI:**

Toetada eelnõu „Viljandi linna 2024. aasta II lisaeelarve (2024/289)“.

**PÄEVAKORRAPUNKT NR 3**

**Viljandi linna avalik tasuline parkimisala ja parkimistasu (2024/286)**

**KUULATI:**

J.-K. Konovalov – eelnõu eesmärk on kehtestada:

1) Viljandi linna avalikul parkimisalal tasulise parkimise ala, mille piires parkimisel peab mootorsõiduki juht maksma parkimistasu mootorsõiduki ja selle haagise eest;

2) parkimistasu määrad, parkimistasu vabastused ja nende taotlemise kord ning viivistasu täpsustatud määr.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi linna avalik tasuline parkimisala ja parkimistasu(2024/286)“.

**PÄEVAKORRAPUNKT NR 4**

**Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2024/287)**

**KUULATI:**

K. Salumäe ja A. Tints selgitasid eelnõu sisu, mille eesmärk on fikseerida Viljandi linna lasteaedades ja sõimedes ühtne kohatasu ja kaotada ära kohatasude sõltuvus alampalgast. Toodi välja, et eelnõus puudub kuluallikate kate.

Komisjoni esimees pani eelnõu hääletusele.

**Hääletati:**

2 poolt, 6 vastu, 2 erapooletut.

**OTSUSTATI:**

Mitte toetada eelnõu „Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2024/287)“.

**PÄEVAKORRAPUNKT NR 5**

**Projektitoetuste jagamine**

**Tähelepanek:**

Komisjoni liikmed leppisid kokku, et alla 2 punkti saanud projektidele toetust ei jagata.

Haridusvaldkonna neljandas voorus esitati 2 taotlust, mille kogusumma on 3300 eurot.

• Mittetulundusühing Evestuudio taotleb 2800 eurot projekti „Keskpäevakool“ korraldamiseks.

Komisjoni ettepanek mitte toetada madalate toetuspunktide tõttu.

Toetussumma kujuneb komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest.

**Kommentaar:**

Taotlus ei tõesta tegevuse vajalikkust, dubleerib pikapäevarühma tegevust, mida niigi toetatakse.

• Eesti Evangeelse Luterliku Kiriku Viljandi Jaani Kogudus taotleb 500 eurot projekti „Jaani Jõulumaa“ korraldamiseks.

**Ettepanek:**

J. Gedvil – toetada 500 euroga

Komisjoni esimees pani ettepaneku hääletusele.

**Hääletati**

3 poolt, 4 vastu, 1 erapooletu

**Otsustati:**

Mitte toetada 500 euroga.

Komisjoni ettepanek eraldada 400 eurot.

Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest.

Noorsootöövaldkonna neljandas voorus esitati 1 taotlus, mille kogusumma on 400 eurot.

• MTÜ Linnaelu taotleb 400 eurot projekti „Tänavaaukude mosaiikkunsti õpituba Viljandi nooretele“ korraldamiseks Viljandis.

Komisjoni ettepanek eraldada 340 eurot.

Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest.

**OTSUSTATI:**

Haridusvaldkond

Eraldada:

|  |  |  |
| --- | --- | --- |
| Eesti Evangeelse Luterliku Kiriku Viljandi Jaani Kogudus | Jaani Jõulumaa | 400.- |

Mitte eraldada:

|  |  |  |
| --- | --- | --- |
| Mittetulundusühing Evestuudio | Keskpäevakool | Hindamistöö tulemusel olid projekti punktid väga madalad. Taotlus ei tõesta tegevuse vajalikkust, dubleerib pikapäevarühma tegevust, mida niigi toetatakse. |

Noorsootöövaldkond

Eraldada:

|  |  |  |
| --- | --- | --- |
| MTÜ Linnaelu | Tänavaaukude mosaiikkunsti õpituba Viljandi nooretele | 340.- |

(allkirjastatud digitaalselt) (allkirjastatud digitaalselt)

Külli Salumäe Maria Kuldkepp

koosoleku juhataja protokollija